ศบค. รายงานผู้ติดเชื้อโควิด-19 วันนี้ 2,713 ราย เสียชีวิต 30 คน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. รายงานตัวเลขผู้ติดเชื้อโควิด 19 วันนี้ เพิ่มขึ้น 2,713 ราย ผู้ป่วยยืนยันสะสม 132,213 ราย หายป่วยเพิ่ม 1,565 ราย รวมหายป่วยแล้ว 86,100 ราย รักษาตัวอยู่ที่โรงพยาบาล 45,307 ราย เป็นผู้ป่วยอาการหนัก 1,169 ราย, ใส่เครื่องช่วยหายใจ 406 ราย เสียชีวิตเพิ่ม 30 คน ผู้เสียชีวิตสะสมรวม 806 คน ผู้ป่วยยืนยันสะสมรอกใหม่ ตั้งแต่วันที่ 1 เมษายน 2563 - 24 พฤษภาคม 2564 จำนวน 103,350 ราย โดยผู้ติดเชื้อที่เพิ่มขึ้น 2,713 ราย เป็นผู้ที่ติดเชื้อในประเทศ 2,458 ราย จากระบบเฝ้าระวังและบริการ 1,147 ราย, จากการค้นหาเชิงรุกในชุมชน 1,311 ราย, จากเรือนจำ 206 ราย, ติดเชื้อจากต่างประเทศ 49 ราย เดินทางมาจากอินเดีย 6 ราย, เอธิโอเปีย 1 ราย, สหรัฐอาหรับเอมิเรตส์ 1 ราย, กัมพูชา 41 ราย ซึ่งในจำนวนนี้มี 4 ราย ผ่านเข้ามาทางช่องทางธรรมชาติ//ส่วนผู้ได้รับวัคซีนเข็มแรกสะสม 1,941,565 ราย, วัคซีนเข็มที่ 2 แล้ว 969,099 ราย      ผู้ที่เสียชีวิตทั้ง 30 คน วันนี้ เป็นชาย 20 คนหญิง 10 คน อายุระหว่าง 28-105 ปี ส่วนใหญ่อยู่ในกรุงเทพฯ โรคประจำตัว ที่เป็นปัจจัยเสี่ยง ยังคงเป็น ความดันโลหิตสูง เบาหวาน ไขมันในเลือดสูง, ส่วนความเสี่ยงของการติดเชื้อ มาจากคนในครอบครัว เพื่อนร่วมงาน ไปในพื้นที่เสี่ยง       สำหรับสถานการณ์ผู้ติดเชื้อทั่วโลกยังคงเพิ่มสูงขึ้นอยู่ที่ 167.5 ล้านราย ผู้เสียชีวิตสะสมทั่วโลก 3.47 ล้านคน, สหรัฐอเมริกามีผู้ติดเชื้อมากที่สุด 33.8 ล้านราย, ตามด้วยอินเดีย 26.7 ล้านราย, บราซิล 16 ล้านราย, ฝรั่งเศส 5.6 ล้านราย, ตุรกี 5.1 ล้านราย, และประเทศไทยอยู่ลำดับที่ 87 ของโลก